Nemšová

Nemšová je mesto  (od roku 1989) ležiace v Trenčianskom kraji, v okrese Trenčín na severozápadnom Slovensku. Od Trenčína je vzdialená asi 15 km, od hranice s Českom ju delí asi 10 kilometrov. 

Nemšová má vyše 6-tisíc obyvateľov a prechádza ňou železničná trať 123 (Trenčianska Teplá – Vlársky priesmyk), ktorá smeruje do Česka (Brumov-Bylnice). V Nemšovej sa z nej odpája odbočka do Pruského a Lednických Rovní (trať 124).

 Polohopis 
Mesto leží na sútoku riek Váh a Vlára v nadmorskej výške  na úpätí Bielych Karpát. 

 Časti mesta 
Nemšová, Ľuborča, Kľúčové, Trenčianska Závada a Nová Nemšová.

 Trenčianska Závada 

Trenčianska Závada vznikla počas valašskej kolonizácie koncom 15. storočia. Do roku 1976 bola samostatnou obcou. Podľa posledného sčítania má 252 obyvateľov.

Leží v nadmorskej výške 320 m.n.m. V Trenčianskej Závade sa nachádza Kaplnka Fatimskej Panny Márie z roku 1949, ktorá je známym pútnickým miestom. Každoročne v máji a októbri sa tu koná slávnostná svätá omša. Nad obcou sa vypína vysielač v nadmorskej výške 658 m.n.m. V roku 2014 bola v Trenčianskej Závade otvorená drevená zvonica, o rok neskôr rozhľadňa vysoká 25 metrov.

Z tejto miestnej časti sa dá bicyklom dostať do Antonstálskej doliny (po novootvorenom náučnom chodníku z roku 2013), Horného Srnia, Kľúčového, Hornej Súče -  Krásneho Duba, ako aj do Dolnej Súče - Repákov. Pekná je aj bicyklová túra na spomínaný vysielač, ktorá na vzdialenosti 3,2 km prekonáva prevýšenie 300 metrov.

 Vodné toky 
 Hlavný tok Váh 
 Vlára
 Ľuborča
 Mlynský náhon

 Symboly obce 
Erb Nemšovej tvorí v modrom štíte sv. Michal archanjel v odeve rímskeho vojaka s mečom a váhami. Postava je strieborná, doplnky zlaté.

Pečať Nemšovej je okrúhla, uprostred s mestským znamením.

Vlajku Nemšovej tvorí sedem pozdĺžnych pruhov, striedavo bielych a modrých. Pomer jej strán je 2:3 a ukončená je lastovičím chvostom.

 Obyvateľstvo 
Etnické a náboženské zloženie obyvateľstva (podľa údajov z roku 2001)

Etnické zloženie obyvateľstva
 Slováci - 98,08 %
 Česi - 1,06 %
 Moravania - 0,11 %
 Maďari - 0,07 %
a iní

Náboženské zloženie obyvateľstva
 rímski katolíci - 92,85 %
 bez vyznania - 4,64 %
 evanjelici a.v. - 0,57 %
 grécki katolíci - 0,16 %
a iní

 Kultúra a zaujímavosti 
 Stavby 
 Pamiatky 
Rímskokatolícky kostol sv. Michala Archanjela z roku 1766.

 Pravidelné podujatia 
Mestský jarmok (v polovici augusta) a počas celého leta v areáli Klubu S - Nemšovské Hudobné Leto. 

 Kulinárske špeciality 
Jedlá v Nemšovej boli v minulosti podobné jedlám pripravovaným v ostatných obciach stredného Považia. V kuchyni prevládali pokrmy zo zemiakov, mlieka, obilnín, vajíčok, kapusty, strukovín. Najmä vo sviatok sa pripravovali jedlá aj z mäsa.

Veľkonočná baba
Je to typické veľkonočné jedlo pripravované v niekoľkých okolitých obciach regiónu. Hlavnými surovinami je údené mäso, vajíčka, žemle alebo rožky, všetko nakrájané na kocky, premiešané a upečené v pekáči do chrumkava. Jedáva sa na Bielu sobotu, v mnohých rodinách však počas celých Veľkonočných sviatkov.

Šutelica
Kyslá polievka, v ktorej hlavnou súčasťou je kapusta a fazuľa. Jedáva sa ako hlavné jedlo s chlebom.

 Šport 
V meste Nemšová je množstvo futbalových ihrísk, mestská športová hala, niekoľko tenisových kurtov (aj moderne zastrešené - v areáli NTS), mesto nemá hokejbalové ihrisko. V meste majú zastúpenia kolektívne športy ako Futbal (3.liga) Floorbal (ženy hrajú extraligu), Hokej (oblastná liga) a Hokejbal (Trenčianska extraliga). 

 Florbal 
Florbalistky Nemšovej v sezóne 2009/2010 zvíťazili v ženskej extralige a účinkovali v lige majstrov. V roku 2013 získali na Prague Games bronzové medaily. V roku 2021/2022 získali opäť titul a boli majsterkami Slovenska. Najlepšie v tomto roku boli aj dievčatá v kategórii do 16 rokov, v roku 2022/2023 získali 2. miesto v Prague games.

 Hospodárstvo a infraštruktúra 
 Dôležité firmy 
 Vetropack Nemšová 
 Centrálny veľkosklad Lidl 

 Školstvo 
 ZŠ Nemšová
Katolícka spojená škola
ZŠ sv. Michala
 SOŠ sv. Rafaela
 MŠ sv. Gabriela

 Osobnosti 
 Jozef Laco (= Joszef Laczo) - entomológ - koleopterológ, botanik, ľudový liečiteľ a štátny úradník - notár slovenskej národnosti, rodák z Ľuborče (dnes časť Nemšovej).

 Referencie 

 Pozri aj 
 Zoznam kultúrnych pamiatok v Nemšovej

 Iné projekty 

 Externé odkazy 



Kategória:Okres Trenčín
Kategória:Mestá na Slovensku